**Hver Rieju-sykkel får drahjelp fra LIQUI MOLY**

Motorsykkelprodusenten og oljeprodusenten har inngått samarbeid

**Juni 2017 – Den tyske eksperten på olje- og tilsetningsstoffer, LIQUI MOLY, utvider samarbeidet med motorsykkelprodusenter. Heretter vil motorsyklene fra den spanske produsenten Rieju være fylt med olje fra LIQUI MOLY når de leveres fra fabrikken. «Det er en stor hedersbevisning for oss når ikke bare de som kjører, men også de som produserer motorsyklene, har full tillit til kvaliteten vår», understreker Carlos Travé, som er ansvarlig for motorsykkelsortimentet hos LIQUI MOLY.**

LIQUI MOLY har samarbeidet med italienske Beta i tre år. Også der ruller syklene ut av fabrikken med LIQUI MOLY-olje. Riejus beslutning om å gå for LIQUI MOLY er neste trinn i OEM-virksomheten.

«Gjennom engasjementet i MotoGP har LIQUI MOLY skapt seg et navn i motorsykkelbransjen», forklarer Jordi Riera, administrerende direktør hos Rieju. Samtlige team i Moto2 og Moto3 kjører med olje fra LIQUI MOLY. «Vi er glad for å ha funnet en samarbeidspartner som stiller like høye krav til kvalitet som oss.»

Samarbeidet er derfor ikke begrenset til produkter til de nye syklene. De to selskapene har planer om felles messedeltagelser, markedsføringstiltak og salgsaktiviteter. Bakom ligger en langsiktig strategi om å utnytte synergier for å maksimere nytteverdien for begge parter.

LIQUI MOLY ønsker å kunne tilby et like bredt sortiment av kjemiske produkter for motorsykkelsegmentet som for bilsektoren. I tillegg til motorolje og tilsetningsstoffer finner man her derfor også blant annet gaffelolje, girolje, kjedespray og skinnpleieprodukter. Alle produktene kommer fra én og samme leverandør, er kompatible med hverandre og spesialdesignet for bruk i motorsykler.

**Om RIEJU**

RIEJU, som ble grunnlagt i 1942, har et omfattende sortiment av motorsykler: Off-Road og Supermoto (MRT, MARATHON, Tango) samt toppmodeller i 50 cc-klassen (totakts) og 125 cc-klassen (firetakts). I tillegg kommer RS- og BLAST-scooterne samt sportsmotorsykler som for eksempel RS3-familien. Den nyeste produktlinjen er el-sykler. Alle disse tohjulingene har store fanskarer både i Tyskland, Spania og Frankrike. Syklene tilvirkes av et sterkt og miljøbevisst selskap – utelukkende i Spania. Hvert år produseres mer enn 10 000 kjøretøy.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de